# אנרי שרייר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנרי שרייר (16 בנובמבר 1906 - 29 ביולי 1973) היה אסיר שנשפט למאסר עולם עם עבודת פרך. הוא ידוע בעיקר בשל ספרו האוטוביוגרפי פרפר שכתב ב-1968 ועוסק בקורותיו בין 1931 השנה בה נשפט ועד 1944 אז יצא לחופשי. בשנת 1973 הופק סרט על-פי הספר, בהשתתפותם של דסטין הופמן וסטיב מקווין.

## [עריכה] קורות חייו

כל המידע אודות חייו של שרייר נלקח מספרו האוטוביוגרפי, ולמרות שהפרטים העיקריים בספרו נתמכים בעדויות נוספות הרי שהסופר עצמו מודה שייתכן שפרטים מסוימים בסיפורו אינם מדוייקים בשל הזמן הרב שחלף עד שהעלה אותם על הכתב.

| פרטי עלילה ("ספוילרים") מופיעים בהמשך.

שרייר נשפט בשנת 1931 למאסר עולם עם עבודת פרך על רצח של סרסור צרפתי שטען שלא ביצע. הוא נשלח למחנה מעצר בקאן ולאחר תקופה קצרה נשלח משם לגיאנה הצרפתית, שם הוא מתחזה לחולה ונכנס לבית החולים. שרייר ושניים מחבריו מצליחים לברוח מבית החולים, ולאחר תקופה קצרה של נדודים מגיעים לקולומביה שם הם נתפסים על ידי המשטרה המקומית ומושלכים לבית הכלא, שרייר ואסיר נוסף מצליחים לברוח גם מכלא זה ושרייר מגיע לגואחירה שם הוא מתקבל כחבר בקהילה אינדיאנית מקומית ומקים משפחה עם שתי מקומיות. לאחר שבעה חודשים הוא עוזב את האינידאנים במטרה לחזור לצרפת ולנקום את נקמתו בתובע ובמושבעים שחרצו את דינו. לאחר ששרייר עוזב את הקהילה האינדיאנית הוא נתפס על ידי השלטונות הקולמביאנים ומושלך לכלא, לאחר חמישה נסיונות בריחה כושלים ביניהם אחד בו פוצץ את קיר בית הכלא הוא מוסגר בחזרה לשלטונות הצרפתים. הוא נדון לשנתיים בידוד באי סן ג'וזף בעבור נסיון הבריחה. לאחר סיום תקופת הבידוד מועבר שרייר לאי "המלכותי", ומתחיל לתכנן שם את בריחתו בעקבות הלשנה מסוכלת הבריחה ושרייר מחסל את המלשין, על נסיון הבריחה והרצח הוא מקבל עונש של שמונה שנים בבידוד בסן ג'וזף עונש שהסיכויים לחזור ממנו בחיים קלושים, לאחר 19 חודשים משוחרר שרייר בשל "נסיבות רפואיות" כפרס על כך שחודש לפני כן ניסה להציל את בתו של מפקד האי שנפלה למים משיני הכרישים. הוא מוחזר למלכותי ועם פתיחת מלחמת העולם השנייה מוחזר לסן ג'וזף(אך לא בבידוד) שם הוא מתחזה למשוגע, מועבר לבית החולים למשוגעים בעל השמירה הרופפת ומנסה לברוח מהאי, בריחתו נכשלת והוא כמעט נהרג כאשר הרפסודה המאולתרת שבנה מתרסקת על הסלעים, אך נסיון הבריחה אינו מתגלה. שרייר מועבר לבקשתו לאי השדים ויחד עם חבר מנסה בריחה נוספת, הבריחה נושאת בהצלחה עבורו והוא מגיע ליבשה לגיאנה הצרפתית אך לא עבור חברו ששוקע בביצה בדרך. מגיניאה הצרפתית הוא בורח עם שני סינים לג'ורג'טאון שבגיאנה הבריטית (כיום גיאנה), הוא חי שם תקופה קצרה כאיש חופשי אולם מחליט לברוח שוב לוונצואלה שם הוא נאסר באל דוראדו ונכלא עד יום שחרורו באוגוסט 1944.

שרייר מקבל אזרחות של ונצואלה ונישא. ב1967 הוא מתחיל לכתוב את ספרו ומסיים אותו בתחילת 1968.

במהלך הספר מכונה שרייר "פרפר" על שם קעקוע בצורה זו על חזהו.

בעברית יצא ספרו לראשונה בשם "פרפר" בתרגום לנה קנטי ובהוצאת בוסתן בשנת 1972.

לאחר מכן הוציא שרייר את ספר ההמשך לספרו הקודם באנקו.

## [עריכה] קישורים חיצוניים

- הפרפר, במסד־הנתונים הקולנועיים IMDb (אנגלית)

מקור: http://he.wikipedia.org../../../%D7%90/%D7%A0/%D7%A8/%D7%90%D7%A0%D7%A8%D7%99_%D7%A9%D7%A8%D7%99%D7%99%D7%A8.html

קטגוריות: אסירים מפורסמים | סופרים | סופרים צרפתים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Suomi
- Français
- 日本語
- Nederlands
- Svenska